title: Директива 2004/96/ЕО на Комисията от 27 септември 2004 година за изменение на Директива 76/769/ЕИО на Съвета относно ограниченията за пускането на пазара и употребата на никел за артикули за пиърсинг с цел адаптиране към техническия прогрес на приложение I към нея (текст със значение за ЕИП)

text:
Важна правна забележка

|

32004L0096

Официален вестник n° L 301 , 28/09/2004 стр. 0051 - 0052

		20040927Директива 2004/96/ЕО на Комисиятаот 27 септември 2004 годиназа изменение на Директива 76/769/ЕИО на Съвета относно ограниченията за пускането на пазара и употребата на никел за артикули за пиърсинг с цел адаптиране към техническия прогрес на приложение I към нея(текст със значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 76/769/ЕИО на Съвета от 27 юли 1976 г. за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати [1], и по-специално член 2а от нея,като има предвид, че:(1) Съгласно Директива 76/769/ЕИО, изменена с Директива 94/27/ЕО на Европейския парламент и на Съвета [2], никелът и неговите съединения не бива да се използват в някои артикули за пиърсинг и някои други продукти, освен ако не съответстват на изискванията, формулирани в Директива 76/769/ЕИО.(2) Рискът от изостряне на чувствителността на хората към никела посредством артикули за пиърсинг бе подложен на ново разглеждане при оценяване на специфичните рискове; в резултат от оценяването на рисковете се стигна до заключението, че би било по-подходящо да се наложи миграционен лимит, отколкото лимит на съдържанието.(3) Новият коефициент на освобождаване на никела (миграционният лимит) следва да се настрои в зависимост от мултипликационния фактор, определен в стандарт EN 1811, така че да се компенсират разликите и неточностите при измерванията между различните лаборатории. Европейският комитет по стандартизация (CEN) е поканен да преразгледа EN 1811, по-специално, регулационния фактор, и да изготви ревизиран стандарт без регулационния фактор или ако е целесъобразно, с по-малък регулационен фактор.(4) Оценката на рисковете бе поверена на Научния комитет по токсичността, екотоксичността и околната среда (CSTEE) за партньорска проверка, като CSTEE потвърди, че миграционният лимит за никела може да стане причина за по-ниски рискове от изостряне на чувствителността към никела, отколкото лимитът на съдържанието.(5) В разпоредбите, установени в настоящата директива, е взето предвид текущото състояние на знанията, науката и техниката.(6) Настоящата директива следва да се прилага, без да се засяга общностното законодателство, в което са установени минималните изисквания по отношение на защитата на работниците, в частност, Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място [3], както и Директива 2004/37/ЕО на Европейския парламент и на Съвета от 29 април 2004 г. относно защитата на работниците от рискове, свързани с експозицията на канцерогени и мутагени по време на работа (Шеста специална директива по смисъла на член 16, параграф 1 от Директива 89/391/ЕИО) [4].(7) Мерките, предвидени в настоящата директива, са в съответствие със становището на Комитета за адаптиране към техническия прогрес на директивите за премахване на техническите бариери пред търговията с опасни вещества и препарати,ПРИЕ НАСТОЯЩАТА ДИРЕКТИВА:Член 1Приложение I към Директива 76/769/ЕИО се изменя съгласно посоченото в приложението към настоящата директива.Член 21. Държавите-членки приемат и публикуват най-късно до 1 август 2005 г. необходимите законови, подзаконови и административни разпоредби, за да се съобразят с настоящата директива. Те незабавно съобщават на Комисията текста на тези разпоредби, както и таблицата на съответствието между тези разпоредби и настоящата директива.Те прилагат тези разпоредби от 1 септември 2005 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 3Настоящата директива влиза в сила на двадесетия ден след публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 27 септември 2004 година.За КомисиятаOlli RehnЧлен на Комисията[1] ОВ L 262, 27.9.1976 г., стр. 201. Директива, последно изменена с Директива 2004/21/ЕО на Комисията (ОВ L 57, 25.2.2004 г., стр. 4).[2] ОВ L 188, 22.7.1994 г., стр. 1.[3] ОВ L 183, 29.6.1989 г., стр. 1. Директива, последно изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).[4] ОВ L 158, 30.4.2004 г., стр. 50.--------------------------------------------------20040927ПРИЛОЖЕНИЕВ приложение I към Директива 76/769/ЕИО, в точка 28 "Никел" във втората колона точка 1 се заменя със следния текст:"1. във всички артикули за пиърсинг, които се поставят в пробити уши или други пробити части от човешкото тяло, освен ако коефициентът на отделяне на никел от такива комплекти е по-нисък от 0,2 μg/cm2/седмица (миграционен лимит);".--------------------------------------------------


title: Директива 2010/41/ЕC на Европейския парламент и на Съвета от 7 юли 2010 година за прилагане на принципа на равно третиране на мъжете и жените, които извършват дейности в качеството на самостоятелно заети лица, и за отмяна на Директива 86/613/ЕИО на Съвета

text:
               15.7.2010

               BG

               Официален вестник на Европейския съюз

               L 180/1

         ДИРЕКТИВА 2010/41/ЕC НА ЕВРОПЕЙСКИЯ ПАРЛАМЕНТ И НА СЪВЕТА
   от 7 юли 2010 година
   за прилагане на принципа на равно третиране на мъжете и жените, които извършват дейности в качеството на самостоятелно заети лица, и за отмяна на Директива 86/613/ЕИО на Съвета
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 157, параграф 3 от него,
   като взеха предвид предложението на Европейската комисия,
   като взеха предвид становището на Европейския икономически и социален комитет (1),
   в съответствие с обикновената законодателна процедура (2),
   като имат предвид, че:

               (1)

               Директива 86/613/ЕИО на Съвета от 11 декември 1986 г. за прилагане принципа на равното третиране на мъжете и жените, извършващи дейности в качеството на самостоятелно заети лица, включително и в сектора на земеделието, както и за закрила на самостоятелно заетите жени по време на бременност и майчинство (3) гарантира прилагането в държавите-членки на принципа на равно третиране на мъжете и жените, които извършват дейности в качеството на самостоятелно заети лица или допринасят за изпълнението на подобни дейности. Директива 86/613/ЕИО не е много ефективна по отношение на самостоятелно заетите лица и техните съпрузи и нейният обхват следва да бъде преразгледан, тъй като дискриминация, основана на пола, и тормоз се наблюдават и в области, които са извън сферата на наемния труд. От съображения за яснота Директива 86/613/ЕИО следва да бъде заменена с настоящата директива.

               (2)

               За да подобри управлението на политиката за равенство между половете, Комисията оповести в съобщението си от 1 март 2006 г., озаглавено „Пътна карта за равенство между жените и мъжете“, че ще преразгледа съществуващото законодателство на Съюза за равенство между половете, което не е включено в програмата за законодателна преработка от 2005 г., с цел то да бъде актуализирано, модернизирано и преработено, където е необходимо. Директива 86/613/ЕИО не беше включена в програмата за законодателна преработка.

               (3)

               В заключенията си от 5 и 6 декември 2007 г. относно „Равностойна роля на жените и мъжете по отношение на заетостта, растежа и социалното единство“ Съветът призова Комисията да прецени необходимостта от преразглеждане, ако е необходимо, на Директива 86/613/ЕИО с цел да се гарантират правата, свързани с майчинството и бащинството, на самостоятелно заетите лица и техните помагащи съпрузи.

               (4)

               Европейският парламент последователно е приканвал Комисията да преразгледа Директива 86/613/ЕИО, по-специално за да се повиши закрилата на самостоятелно заетите жени по време на майчинство и да се подобри положението на съпрузите на самостоятелно заети лица.

               (5)

               Европейският парламент вече изрази позицията си по посочените проблеми в своята резолюция от 21 февруари 1997 г. относно положението на помагащите съпрузи на самостоятелно заетите лица (4).

               (6)

               В съобщението си от 2 юли 2008 г., озаглавено „Обновена социална програма: възможности, достъп и солидарност в Европа на ХХI век“ Комисията потвърди необходимостта от предприемане на действие по отношение на неравнопоставеността между половете в областта на предприемачеството, както и от подобряване на съчетаването на личния и професионалния живот.

               (7)

               Вече съществуват редица действащи правни инструменти за прилагането на принципа на равно третиране, които обхващат дейностите на самостоятелно заетите лица, и по-специално Директива 79/7/ЕИО на Съвета от 19 декември 1978 г. относно постепенното прилагане на принципа на равното третиране на мъжете и жените в сферата на социалното осигуряване (5) и Директива 2006/54/ЕО на Европейския парламент и на Съвета от 5 юли 2006 г. за прилагането на принципа на равните възможности и равното третиране на мъжете и жените в областта на заетостта и професиите (6). Поради това настоящата директива следва да не се прилага в областите, които вече са уредени в други директиви.

               (8)

               Настоящата директива не засяга правомощията на държавите-членки да организират системите си за социална закрила. Изключителната компетентност на държавите-членки по отношение на организацията на системите им за социална закрила включва, inter alia, решенията за създаване, финансиране и управление на такива системи и свързаните с тях институции, както и за същността и предоставянето на обезщетения, размера на вноските и условията за достъп.

               (9)

               Настоящата директива следва да се прилага за самостоятелно заетите лица и техните съпрузи или партньори на семейни начала, когато и доколкото последните са признати от националното законодателство, когато те обичайно участват в осъществяването на стопанските дейности в съответствие с условията, предвидени в националното законодателство. За да се подобри положението на съпрузите и, когато и доколкото са признати от националното законодателство — партньорите на семейни начала на самостоятелно заети лица, тяхната дейност следва да бъде призната.

               (10)

               Настоящата директива следва да не се прилага за въпроси, които са уредени в други директиви за прилагане на принципа на равно третиране на мъжете и жените, най-вече Директива 2004/113/ЕО на Съвета от 13 декември 2004 г. относно прилагане на принципа на равното третиране на мъжете и жените по отношение на достъпа до стоки и услуги и предоставянето на стоки и услуги (7). Inter alia, продължава да се прилага член 5 от Директива 2004/113/ЕО по отношение на осигурителните услуги и свързаните с тях финансови услуги.

               (11)

               За да бъде предотвратена дискриминацията, основана на пола, настоящата директива следва да се прилага както за пряката, така и за непряката дискриминация. Тормозът и сексуалният тормоз следва да се считат за дискриминация и поради тази причина следва да бъдат забранени.

               (12)

               Настоящата директива не следва да засяга правата и задълженията, които произтичат от брачното или семейното положение, определено в националното право.

               (13)

               Принципът на равно третиране следва да обхваща отношенията между самостоятелно заетото лице и трети страни в обхвата на настоящата директива, но не и отношенията между самостоятелно заетото лице и неговия(ата) съпруг(а) или партньор на семейни начала.

               (14)

               При самостоятелната заетост прилагането на принципа на равно третиране означава недопускане на дискриминация, основана на пола, например във връзка със създаването, оборудването или разширяването на стопанска дейност или започването или разширяването на всякаква друга форма на самостоятелна заетост.

               (15)

               Съгласно член 157, параграф 4 от Договора за функционирането на Европейския съюз държавите-членки може да запазят или приемат мерки, предвиждащи специфични придобивки за улеснение на упражняването на дейност като самостоятелно заето лице от недостатъчно представения пол или за предотвратяване или компенсиране на несгоди в професионалната кариера. По принцип мерки като позитивните мерки с цел постигане на практика на равенство между половете не следва да бъдат възприемани като нарушение на правния принцип на равно третиране на мъжете и жените.

               (16)

               Необходимо е да се гарантира, че условията за учредяване на дружество между съпрузи или между партньори на семейни начала, когато и доколкото последните са признати от националното право, не са по-ограничителни от условията за учредяване на дружество между други лица.

               (17)

               С оглед участието им в семейна стопанска дейност съпрузите или, когато и доколкото са признати от националното право — партньорите на семейни начала на имащите достъп до система за социална закрила самостоятелно заети лица, следва също да имат право да се ползват от социална закрила. От държавите-членки следва да се изисква да предприемат необходимите мерки за организиране на тази социална закрила в съответствие с националното право. По-конкретно държавите-членки могат да решават дали тази социална закрила следва да се прилага задължително или на доброволен принцип. Държавите-членки могат да предвидят социалната закрила да бъде пропорционална на участието в дейностите на самостоятелно заетото лице и/или на размера на вноските.

               (18)

               Икономическата и физическата уязвимост на бременните самостоятелно заети жени и бременните съпруги и, когато и доколкото са признати от националното право — бременните жени партньори на семейни начала на самостоятелно заети лица, налага необходимостта да им бъде предоставено право на обезщетения при майчинство. Държавите-членки запазват компетентност да организират отпускането на такива обезщетения, включително да определят размера на вноските, както и всички разпоредби по отношение на обезщетенията и плащанията, при условие че са спазени минималните изисквания на настоящата директива. По-конкретно те могат да определят периода преди и/или след раждане, през който се предоставя право на обезщетения при майчинство.

               (19)

               Продължителността на периода, през който на самостоятелно заетите жени и съпругите или, когато и доколкото това е признато от националното законодателство — на жените партньори на семейни начала на самостоятелно заетите лица, се отпускат обезщетения при майчинство, е сходна с продължителността на отпуска по майчинство за работниците и служителите, който понастоящем съществува на равнището на Съюза. Ако продължителността на отпуска по майчинство, предвиден за работниците и служителите, бъде променена на равнището на Съюза, Комисията следва да докладва пред Европейския парламент и Съвета, като представи оценка дали продължителността на обезщетенията при майчинство за самостоятелно заетите жени и съпругите и жените партньори на семейни начала, посочени в член 2, следва също така да бъде променена.

               (20)

               За да се отрази спецификата на самостоятелната заетост, самостоятелно заетите жени и съпругите или, когато и доколкото са признати от националното право — жените партньори на семейни начала на самостоятелно заети лица, следва да получат достъп до съществуващи услуги, осигуряващи временно заместване, което позволява прекъсване на професионалната им дейност поради бременност или майчинство, или до всякакви съществуващи национални социални услуги. Достъпът до тези услуги може да бъде алтернатива на помощта при майчинство или част от нея.

               (21)

               Лица, които са били подложени на дискриминация, основана на пола, следва да разполагат с подходящи средства за правна защита. С цел да се предостави по-ефективна защита следва да се даде право на сдружения, организации и други юридически лица да участват в производства по определен от държавите-членки начин както от името на жертвата, така и като подпомагаща страна, без да се засягат националните процесуални правила за представителство и защита пред съдилищата.

               (22)

               Защитата от дискриминация, основана на пола, на самостоятелно заети лица, съпрузи на самостоятелно заети лица и, когато и доколкото са признати от националното право — партньори на семейни начала на самостоятелно заети лица, следва да бъде подсилена във всяка държава-членка посредством един или няколко органа с необходимата компетентност за анализиране на тези проблеми, за проучване на възможните решения и за осигуряване на практическа помощ на жертвите. Посоченият орган или органи могат да съвпадат с органите, отговорни на национално равнище за прилагането на принципа на равно третиране.

               (23)

               Настоящата директива определя минимални изисквания, като по този начин предоставя възможност на държавите-членки да въведат или да запазят по-благоприятни разпоредби.

               (24)

               Доколкото целта на действието, което следва да се предприеме, по-специално осигуряването във всички държави-членки на обща висока степен на защита от дискриминация, не може да бъде постигната в достатъчна степен от държавите-членки и може да бъде по-добре постигната на равнище на Съюза, Съюзът може да приеме мерки в съответствие с принципа на субсидиарност, установен в член 5 от Договора. В съответствие с принципа на пропорционалност, установен в същия член, настоящата директива не надхвърля необходимото за постигането на тази цел,

         ПРИЕХА НАСТОЯЩАТА ДИРЕКТИВА:
   Член 1
   Предмет
   1.   Настоящата директива определя рамка за прилагането в държавите-членки на принципа на равно третиране на мъжете и жените, които извършват дейности в качеството на самостоятелно заети лица или допринасят за изпълнението на подобни дейности по отношение на аспектите, които не са обхванати от директиви 2006/54/ЕО и 79/7/ЕИО.
   2.   Прилагането на принципа на равното третиране на мъжете и жените по отношение на достъпа до стоки и услуги и предоставянето на стоки и услуги продължава да се урежда от Директива 2004/113/ЕО.
   Член 2
   Приложно поле
   Настоящата директива обхваща:

               а)

               самостоятелно заетите лица, а именно всички лица, които осъществяват дейност срещу възнаграждение за своя сметка в съответствие с условията, предвидени в националното право;

               б)

               съпрузите на самостоятелно заети лица или, когато и доколкото са признати от националното законодателство — партньорите на семейни начала на самостоятелно заети лица, когато те не са работници или служители, нито съдружници, а обичайно и в съответствие с условията на националното право участват в дейностите на самостоятелно заетото лице и изпълняват същите или помощни задачи.

         Член 3
   Определения
   За целите на настоящата директива се прилагат следните определения:
   а)   „пряка дискриминация“: ситуация, при която дадено лице е третирано поради своя пол по по-неблагоприятен начин, отколкото този, по който е, е било или би било третирано друго лице при подобни обстоятелства;
   б)   „непряка дискриминация“: ситуация, при която привидно неутрална разпоредба, критерий или практика би поставила лица от един пол в по-неблагоприятно положение от лица от другия пол, освен ако тази разпоредба, критерий или практика е обективно оправдана от законна цел и средствата за постигането на тази цел са подходящи и необходими;
   в)   „тормоз“: ситуация, при която нежелано поведение, свързано с пола на дадено лице, има за цел или за резултат да накърни достойнството на лицето и да го постави в сплашваща, враждебна, деградираща, унизителна или обидна обстановка;
   г)   „сексуален тормоз“: ситуация, при която всяка форма на нежелано словесно, несловесно или физическо поведение със сексуален характер има за цел или за резултат да накърни достойнството на лицето, по-специално когато го поставя в сплашваща, враждебна, деградираща, унизителна или обидна обстановка.
   Член 4
   Принцип на равно третиране
   1.   Принципът на равно третиране означава, че не се допуска каквато и да е дискриминация, основана на пола, в публичния или частния сектор, пряко или непряко, например по отношение на създаването, оборудването или разширяването на стопанска дейност или на започването или разширяването на всякаква друга форма на самостоятелна заетост.
   2.   В областите, обхванати в параграф 1, тормозът и сексуалният тормоз се смятат за дискриминация, основана на пола, и поради това са забранени. Отхвърлянето или понасянето от дадено лице на такова поведение не могат да се използват като основание при вземането на решение, което засяга това лице.
   3.   В областите, обхванати в параграф 1, указание да се дискриминират лица въз основа на пола се счита за дискриминация.
   Член 5
   Позитивни мерки
   С оглед осигуряване на практика на пълно равенство между мъжете и жените в професионалния живот държавите-членки могат да запазят или да приемат мерки по смисъла на член 157, параграф 4 от Договора за функционирането на Европейския съюз, като например такива, имащи за цел насърчаване на инициативи, свързани с предприемачеството сред жените.
   Член 6
   Учредяване на дружество
   Без да се засягат специфичните условия за достъп до определени дейности, които еднакво се прилагат и към двата пола, държавите-членки предприемат необходимите мерки, за да гарантират, че условията за учредяване на дружество между съпрузи или между партньори на семейни начала, когато и доколкото последните са признати от националното право, не са по-ограничителни от условията за учредяване на дружество между други лица.
   Член 7
   Социална закрила
   1.   Когато в държава-членка съществува система за социална закрила на самостоятелно заети лица, тази държава-членка предприема необходимите мерки, за да гарантира, че съпрузите и партньорите на семейни начала, посочени в член 2, буква б), могат да се ползват от социална закрила в съответствие с националното право.
   2.   Държавите-членки могат да решат дали социалната закрила, посочена в параграф 1, се прилага задължително или на доброволен принцип.
   Член 8
   Обезщетения при майчинство
   1.   Държавите-членки предприемат необходимите мерки, за да гарантират, че самостоятелно заетите жени, както и съпругите и жените партньори на семейни начала, посочени в член 2, могат да получават, в съответствие с националното право, достатъчна помощ при майчинство, която позволява прекъсване на професионалната им дейност поради бременност или майчинство в продължение на най-малко 14 седмици.
   2.   Държавите-членки могат да решават дали помощта при майчинство, посочена в параграф 1, се отпуска задължително или на доброволен принцип.
   3.   Посочената в параграф 1 помощ се счита за достатъчна, ако гарантира доход, еквивалентен най-малко на:

               а)

               помощта, което съответното лице би получавало в случай на прекъсване на дейност по здравословни причини; и/или

               б)

               средната загуба на доход или печалба в сравнение със съпоставим предходен период в рамките на максималните размери, установени от националното право; и/или

               в)

               всяка друга семейна помощ, установена от националното право, в рамките на максималните размери, предвидени в националното право.

         4.   Държавите-членки предприемат необходимите мерки, за да гарантират, че самостоятелно заетите жени, както и съпругите и жените партньори на семейни начала, посочени в член 2, имат достъп до съществуващи услуги, които осигуряват временно заместване, или до всякакви съществуващи национални социални услуги. Държавите-членки могат да предвидят достъпът до тези услуги да е алтернатива или част от помощта, посочена в параграф 1 от настоящия член.
   Член 9
   Защита на правата
   1.   Държавите-членки гарантират, че съдебните или административните производства, включително, когато считат за подходящо, и помирителните производства за привеждането в изпълнение на задълженията по настоящата директива, са достъпни за всички лица, които считат, че са претърпели загуби или вреди вследствие на неприлагането спрямо тях на принципа на равно третиране, дори след като отношението, при което се твърди, че е проявена дискриминация, е прекратено.
   2.   Държавите-членки гарантират, че сдруженията, организациите и другите юридически лица, които съгласно критериите, определени от съответното национално право, имат законен интерес да осигуряват спазването на настоящата директива, могат да участват или от името на жалбоподателя, или като подпомагаща страна, с неговото съгласие, във всяко съдебно или административно производство, предвидено за привеждане в изпълнение на задълженията по настоящата директива.
   3.   Параграфи 1 и 2 не засягат националните правила относно сроковете за предявяване на искове, свързани с принципа на равно третиране.
   Член 10
   Компенсация или възстановяване на вредите
   Държавите-членки въвеждат в националните си правни системи мерките, които са необходими, за да се гарантира действителна и ефективна компенсация или възстановяване на вредите съгласно определения от държавите-членки ред по отношение на загуби или вреди, претърпени от дадено лице вследствие на основана на пола дискриминация, като такава компенсация или възстановяване на вреди действа възпиращо и е пропорционална на претърпяната загуба или вреда. Такава компенсация или възстановяване на вреди не се ограничава от предварително определен максимален размер.
   Член 11
   Органи по въпросите на равенството
   1.   Държавите-членки вземат необходимите мерки, за да гарантират, че органът или органите, определени в съответствие с разпоредбите на член 20 от Директива 2006/54/ЕО, са също така компетентни за насърчаване, анализ, мониторинг и подпомагане на равното третиране без дискриминация, основана на пола, на всички лица, обхванати от настоящата директива.
   2.   Държавите-членки гарантират, че задачите на посочените в параграф 1 органи включват:

               а)

               осигуряване на жертвите на дискриминация на независимо съдействие при разглеждане на жалбите им за дискриминация, без да се засягат правата на жертвите и сдруженията, организациите и останалите юридически лица, посочени в член 9, параграф 2;

               б)

               провеждане на независими проучвания, свързани с дискриминацията;

               в)

               публикуване на независими доклади и отправяне на препоръки по всички въпроси, свързани с такава дискриминация;

               г)

               обмен на подходящо равнище на налична информация със съответните европейски органи, като Европейския институт за равенство между половете.

         Член 12
   Интегриране на принципа на равенство между половете
   Държавите-членки активно се съобразяват с целта за равенство между мъжете и жените при изготвяне и прилагане на законови, подзаконови и административни разпоредби, политики и дейности в областите, посочени в настоящата директива.
   Член 13
   Разпространяване на информация
   Държавите-членки гарантират, че разпоредбите, приети съгласно настоящата директива, както и онези, които вече са в сила в тази област, се довеждат до знанието на заинтересованите лица чрез всички подходящи средства и на цялата им територия.
   Член 14
   Равнище на защита
   Държавите-членки могат да въведат или да запазят по-благоприятни разпоредби за защита на принципа на равно третиране на мъжете и жените, отколкото предвидените в настоящата директива.
   Прилагането на настоящата директива при никакви обстоятелства не представлява основание за намаляване на равнището на защита срещу дискриминация, което вече е постигнато от държавите-членки в областите, обхванати от настоящата директива.
   Член 15
   Доклади
   1.   Държавите-членки съобщават на Комисията цялата налична информация относно прилагането на настоящата директива до 5 август 2015 г.
   Комисията съставя обобщителен доклад, който се предава на Европейския парламент и на Съвета не по-късно от 5 август 2016 г. Този доклад следва да отчете всяко законодателно изменение, отнасящо се до продължителността на отпуска по майчинство за работниците и служителите. Ако е уместно, този доклад се придружава от предложения за изменение на настоящата директива.
   2.   Докладът на Комисията взема предвид гледните точки на заинтересованите лица.
   Член 16
   Прилагане
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 5 август 2012 г. Те незабавно информират Комисията за текста на тези разпоредби.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Когато специални затруднения обосновават това, държавите-членки могат при необходимост да разполагат с допълнителен период от две години до 5 август 2014 г. с цел да се съобразят с член 7, както и с цел да се съобразят с член 8 по отношение на съпругите и жените партньори на семейни начала, посочени в член 2, буква б).
   3.   Държавите-членки съобщават на Комисията текста на основните разпоредби от националното право, които те приемат в областта, уредена с настоящата директива.
   Член 17
   Отмяна
   Директива 86/613/ЕИО се отменя с действие от 5 август 2012 г.
   Позоваванията на отменената директива се считат за позовавания на настоящата директива.
   Член 18
   Влизане в сила
   Настоящата директива влиза сила на двадесетия ден след публикуването ѝ в Официален вестник на Европейския съюз.
   Член 19
   Адресати
   Адресати на настоящата директива са държавите-членки.

      Съставено в Страсбург на 7 юли 2010 година.

            За Европейския парламент

            Председател

         J. BUZEK

            За Съвета

            Председател

         O. CHASTEL

      (1)  ОВ C 228, 22.9.2009 г., стр. 107.

      (2)  Позиция на Европейския парламент от 6 май 2009 г. (все още непубликувана в Официален вестник), позиция на Съвета на първо четене от 8 март 2010 г. (ОВ C 123 Е, 12.5.2010 г., стр. 5), позиция на Европейския парламент от 18 май 2010 г.

      (3)  ОВ L 359, 19.12.1986 г., стр. 56.

      (4)  ОВ C 85, 17.3.1997 г., стp. 186.

      (5)  ОВ L 6, 10.1.1979 г., стр. 24.

      (6)  ОВ L 204, 26.7.2006 г., стр. 23.

      (7)  ОВ L 373, 21.12.2004 г., стр. 37.


title: Директива на Съвета от 18 юни 1987 година относно одобрението за развъждане на чистопородни разплодни животни от рода на едрия рогат добитък

text:
Важна правна забележка

|

31987L0328

Официален вестник n° L 167 , 26/06/1987 стр. 0054 - 0055 специално финландско издание: глава 3 том 23 стр. 0208  специално шведско издание: глава 3 том 23 стр. 0208  специално чешко издание глава 3 том 07 стр. 240  - 241 специално испанско издание глава 3 том 07 стр. 240  - 241 специално унгарско издание глава 3 том 07 стр. 240  - 241 специално литвийско издание глава 3 том 07 стр. 240  - 241 LV.ES глава 3 том 07 стр. 240  - 241 MT.ES глава 3 том 07 стр. 240  - 241 PL.ES глава 3 том 07 стр. 240  - 241 SK.ES глава 3 том 07 стр. 240  - 241 специално словенско издание глава 3 том 07 стр. 240  - 241

		19870618Директива на Съветаот 18 юни 1987 годинаотносно одобрението за развъждане на чистопородни разплодни животни от рода на едрия рогат добитък(87/328/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 77/504/ЕИО от 25 юли 1977 г. относно чистопородни разплодни животни от рода на едрия рогат добитък [1], последно изменена с Регламент (ЕИО) № 3768/85 [2], и по-специално член 3 от нея,като взе предвид предложението на Комисията,като има предвид, че Директива 77/504/ЕИО цели постепенното либерализиране на търговията в Общността с чистопородни разплодни животни от рода на едрия рогат добитък; като има предвид, че за тази цел е необходимо допълнително хармонизиране, с оглед одобрението на такива животни и тяхната сперма за развъждане;като има предвид, че в този аспект е необходимо да се предотврати приемането на национални разпоредби относно одобрението за целите на развъждането на чистопородни разплодни животни от рода на едрия рогат добитък и тяхната сперма, които съставляват забрана, ограничение или препятствие пред търговията в рамките на Общността за случаите на естествено или изкуствено осеменяване;като има предвид, че не трябва да съществува забрана, ограничение или препятствие за отглеждането на чистопородни женски животни от рода на едрия рогат добитък за развъждане;като има предвид, че изкуственото осеменяване е важен метод за увеличаването на броя на най-добрите породи и оттук за подобряването на вида; като има предвид, че при тази дейност трябва да не се допуска влошаване на родословието, особено на мъжките породисти екземпляри, които трябва да са със запазени гаранции за генетична стойност и липса на наследствени дефекти;като има предвид, че е необходимо да се прави разлика между одобрение за изкуствено осеменяване на чистопородни бикове и тяхната сперма, които са преминали през официалните тестове за тяхната порода, предвидени в определена държава-членка и одобрението на бикове и сперма от тях, единствено за целите на тестването;като има предвид, че е от полза да се въведе процедура за разрешаване по-специално на трудностите, които могат да възникнат при оценяването на резултатите от тестовете;като има предвид, че разпоредбата, според която спермата трябва да произхожда от официално одобрени центрове за целите на изкуственото осеменяване, може да предостави необходимите гаранции за постигането на желания резултат;като има предвид, че е желателно чистопородните бикове и тяхната сперма да се идентифицират по кръвна група или други подходящи методи;като има предвид, че е целесъобразно да се определят някои органи за сътрудничество при хармонизирането на методите за провеждане на тестовете и оценката на резултатите;като има предвид, че в светлината на особените условия, които понастоящем съществуват в Испания и Португалия, е необходимо да се удължи допълнително срокът за изпълнението на настоящата директива,ПРИЕ НАСТОЯЩАТА ДИРЕКТИВА:Член 1Държавите-членки гарантират, че без да се засягат ветеринарно-санитарните правила няма да установяват забрани, ограничения или препятствия за одобрението на чистопородни женски животни от рода на едрия рогат добитък за целите на развъждането, както и за одобрението на чистопородни бикове за естествено осеменяване.Член 21. Държава-членка не може да забранява, ограничава или препятства:- одобрението за официално тестване на чистопородни бикове или употребата на тяхната сперма в количества, необходими на одобрените организации или асоциации за извършването на такива официални тестове;- одобрението за изкуствено осеменяване на своя територия на чистопородни бикове или употребата на тяхната сперма, когато тези бикове са били одобрени за изкуствено осеменяване в държава-членка на базата на тестове, извършвани съгласно Решение 86/130/ЕИО [3].2. Ако прилагането на параграф 1 предизвика спорове, особено по отношение на тълкуването на тестовете, операторите имат право да поискат становище от експерт.Съобразно експертното становище могат да бъдат предприети мерки по молба на държава-членка, съгласно процедурата по член 8 от Директива 77/504/ЕИО.3. Общите условия за прилагането на параграф 2 се приемат в съответствие с процедурата, предвидена в член 8 от Директива 77/504/ЕИО.Член 3Държавите-членки гарантират, че употребата на чистопородни бикове и тяхната сперма, посочени в член 2, подлежат на индентификация на животното чрез анализ на кръвната група или друг подходящ метод, в съответствие с процедурата, предвидена в член 8 от Директива 77/504/ЕИО.Член 4Държавите-членки гарантират, че за целите на търговията в Общността, спермата, посочена в член 2, се събира, обработва и съхранява в официално одобрен център за изкуствено осеменяване.Член 5Съветът, с квалифицирано мнозинство по предложение на Комисията, определя един или повече референтни центрове, които да отговарят за сътрудничеството при хармонизирането на методите за извършване на тестовете и оценката на резултатите.Член 6Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, преди 1 януари 1989 г. Те информират незабавно Комисията за това.Кралство Испания и Португалската република обаче ще разполагат с допълнителен период от време от три години за съобразяване с настоящата директива.Член 7Адресати на настоящата директива са държавите-членки.Съставено в Люксембург на 18 юни 1987 година.За СъветаПредседателP. De Keersmaeker[1] ОВ L 206, 12.8.1977 г., стр. 8.[2] ОВ L 362, 31.12.1985 г., стр. 8.[3] ОВ L 101, 17.4.1986 г., стр. 37.--------------------------------------------------


title: Директива на Европейския парламент и на Съвета от 18 декември 2006 година за изменение на Директива 2006/87/ЕО за установяване на технически изисквания към плавателните съдове по вътрешни водни пътища

text:
Важна правна забележка

|

32006L0137

Официален вестник n° L 389 , 30/12/2006 стр. 0261 - 0263

		Директива на Европейския парламент и на Съветаот 18 декември 2006 годиназа изменение на Директива 2006/87/ЕО за установяване на технически изисквания към плавателните съдове по вътрешни водни пътища(2006/137/ЕО)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 71, параграф 1 от него,като взеха предвид предложението на Комисията,като взеха предвид становището на Икономическия и социален комитет,след консултация с Комитета на регионите,в съответствие с процедурата, предвидена в член 251 от Договора [1],като имат предвид, че:(1) Директива 2006/87/ЕО [2] създава хармонизирани условия за издаване на технически сертификати за плавателни съдове по вътрешни водни пътища в цялата мрежа на вътрешните водни пътища на Общността.(2) Техническите изисквания, постановени в приложенията към Директива 2006/87/ЕО, в по-голямата си част включват разпоредбите, определени в Регламента за инспекция на корабоплаването по Рейн, във версията, одобрена през 2004 г. от държавите-членки на Централната комисия за корабоплаване по Рейн (ЦКР). Условията и техническите изисквания за издаване на сертификат за корабоплаване по вътрешните водни пътища по член 22 от Ревизираната конвенция за корабоплаване по Рейн се актуализират редовно и се считат като отразяващи текущите технологични развития.(3) За да се предотврати нарушаването на конкуренцията и варирането на равнищата на безопасност, е желателно, по-специално в интерес на насърчаване на хармонизацията на европейско равнище, да се одобрят еквивалентни технически изисквания за цялата мрежа на вътрешни водни пътища на Общността и след това те да се актуализират през редовни интервали, за да се поддържа тази еквивалентност.(4) Директива 2006/87/ЕО упълномощава Комисията да адаптира тези технически изисквания с оглед техническия прогрес и развитието, произтичащи от работата на други международни организации, в частност на ЦКР.(5) Тези изменения е необходимо да се направят бързо, за да се гарантира, че техническите изисквания, необходими за издаване на сертификат за корабоплаване по вътрешните водни пътища на Общността, предоставят равнище на безопасност, еквивалентно на изискваното за издаване на сертификата, посочен в член 22 от Ревизираната конвенция за корабоплаване по Рейн.(6) Мерките, необходими за изпълнение на Директива 2006/87/ЕО, следва да се приемат в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията [3].(7) По-специално Комисията следва да бъде овластена да определя условията, при които техническите изисквания и административните процедури, уредени в приложенията към Директива 2006/87/ЕО, могат да се изменят. Тъй като тези мерки са от общ характер и са предназначени да изменят несъществени елементи от Директива 2006/87/ЕО, те следва да се приемат в съответствие с процедурата по регулиране с контрол, предвидена в член 5а от Решение 1999/468/ЕО.(8) На основание ефикасност, нормалните срокове за процедурата по регулиране с контрол следва да бъдат съкратени за приемането на мерки за изменение на приложенията към Директива 2006/87/ЕО.(9) На основание спешност е необходимо да се приложи процедурата по спешност, предвидена в член 5а, параграф 6 от Решение 1999/468/ЕО за приемане на изменения на приложенията към Директива 2006/87/ЕО, за да се отчете техническото развитие или развитие, свързано с него, което произтича от работата на други международни организации, по-специално на ЦКР, както и за приемане на временни изисквания.(10) Следователно Директива 2006/87/ЕО следва да бъде изменена съответно,ПРИЕХА НАСТОЯЩАТА ДИРЕКТИВА:Член 1Директива 2006/87/ЕО се изменя, както следва:1. Към член 19 се добавят следните параграфи:"3. Когато се прави позоваване на настоящия параграф, се прилагат член 5а, параграфи 1—4 и параграф 5, буква б) и член 7 от Решение 1999/468/ЕО, като се вземат предвид разпоредбите на член 8 от него.Сроковете, предвидени в член 5а, параграф 3, буква в) и параграф 4, букви б) и д) от Решение 1999/468/ЕО, се определят съответно на двадесет и един дни, петнадесет дни и един месец.4. Когато се прави позоваване на настоящия параграф, се прилагат член 5а, параграфи 1, 2, 4 и 6 и член 7 от Решение 1999/468/ЕО, като се вземат предвид разпоредбите на член 8 от него."2. Член 20 се заменя със следното:"Член 20Адаптиране на приложенията и препоръките за професионални сертификати1. Всички изменения, които са необходими за адаптирането на приложенията към настоящата директива към техническия прогрес или към развитията в тази област, в резултат на работата на други международни организации, по-специално на Централната комисия за корабоплаване по Рейн (ЦКР), за да се осигури, че и двата сертификата, посочени в член 3, параграф 1, буква а) са издадени на базата на технически изисквания, които гарантират еквивалентно равнище на безопасност, или за да се вземат предвид случаите, посочени в член 5, се приемат в съответствие с процедурата по регулиране с контрол, посочена в член 19, параграф 3.Тези изменения се правят бързо, за да се осигури, че техническите изисквания, необходими за издаването на сертификат за корабоплаване по вътрешните водни пътища на Общността, признат за корабоплаване по Рейн, дават равнище на безопасност, еквивалентно на изискваното за издаване на сертификата, посочен в член 22 от Ревизираната конвенция за корабоплаване по Рейн.2. Независимо от параграф 1 Комисията приема одобренията, посочени в член 5, параграф 2, в съответствие с процедурата, посочена в член 19, параграф 2.3. Комисията взема решение по препоръките на Комитета относно издаването на временни сертификати за корабоплаване по вътрешните водни пътища на Общността в съответствие с член 2.19 от приложение II."3. Приложение II се изменя, както следва:1. Член 1.06 се заменя със следното:"1.06Временни изискванияВременни изисквания, които са предназначени да изменят несъществени елементи от настоящата директива, като я допълват, могат да се приемат в съответствие с процедурата по регулиране с контрол, посочена в член 19, параграф 4 от настоящата директива, когато това се счете за спешно необходимо с цел адаптиране към техническия прогрес в транспорта по вътрешните водни пътища, приемане на дерогации от разпоредбите на настоящата директива или извършване на тествания. Изискванията се публикуват и са валидни за максимален срок от три години. Те влизат в сила по същото време и се отменят при същите условия във всички държави-членки."2. Член 10.03а, параграф 5 се заменя със следното:"5. Спринклерните системи следва да притежават одобрение на типа съгласно Резолюция А 800 (19) на ММО или друг признат стандарт. Такива признавания, когато са предназначени да изменят несъществени елементи от настоящата директива, се одобряват в съответствие с процедурата по регулиране с контрол, посочена в член 19, параграф 3 от настоящата директива. Одобряването на типа се провежда от одобрено дружество за класифициране или акредитирана институция за тестване. Акредитираната институция за тестване отговаря на европейските стандарти за общи изисквания за компетентността на лаборатории за тестване и калибриране (EN ISO/IEC 17025: 2000)."3. Член 10.03б, параграф 1 се заменя със следното:"1. Вещества за гасенеЗа защита на машинни отделения, котелни помещения и помпени помещения могат да се използват следните вещества в постоянно инсталирани противопожарни системи:а) СО2 (въглероден диоксид);б) HFC 227 еа (хефтафлуорпропан);в) IG-541 (52 % азот, 40 % аргон, 8 % въглероден диоксид).Разрешение за ползване на други вещества за гасене, когато такова разрешение е предназначено да измени несъществени елементи на настоящата директива, се дава в съответствие с процедурата по регулиране с контрол, посочена в член 19, параграф 3 от настоящата директива."Член 21. Държавите-членки, които имат вътрешни водни пътища, както е посочено в член 1, параграф 1 от Директива 2006/87/ЕО, въвеждат в действие необходимите законови, подзаконови и административни разпоредби, за да се съобразят с настоящата директива считано от 30 декември 2008 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които приемат в областта, уредена с настоящата директива. Комисията информира останалите държави-членки за тези разпоредби.Член 3Настоящата директива влиза в сила в деня на публикуването ѝ в Официален вестник на Европейския съюз.Член 4Адресати на настоящата директива са държавите-членки, които имат вътрешни водни пътища, както е посочено в член 1, параграф 1 от Директива 2006/87/ЕО.Съставено в Брюксел на 18 декември 2006 година.За Европейския парламентПредседателJ. Borrell FontellesЗа СъветаПредседателJ.-E. Enestam[1] Становище на Европейския парламент от 30 ноември 2006 г. (все още непубликувано в Официален вестник) и Решение на Съвета от 18 декември 2006 г.[2] ОВ L 389, 30.12.2006 г., стр. 1.[3] ОВ L 184, 17.7.1999 г., стр. 23. Решение, изменено с Решение 2006/512/ЕО (ОВ L 200, 22.7.2006 г., стр. 11).--------------------------------------------------


title: Директива 2011/30/ЕС на Комисията от 7 март 2011 година за изменение на Директива 91/414/ЕИО на Съвета с оглед включването на фенбутакален оксид като активно вещество и за изменение на Решение 2008/934/ЕО на Комисията  Текст от значение за ЕИП

text:
               8.3.2011

               BG

               Официален вестник на Европейския съюз

               L 61/14

         ДИРЕКТИВА 2011/30/ЕС НА КОМИСИЯТА
   от 7 март 2011 година
   за изменение на Директива 91/414/ЕИО на Съвета с оглед включването на фенбутакален оксид като активно вещество и за изменение на Решение 2008/934/ЕО на Комисията
   (текст от значение за ЕИП)
   ЕВРОПЕЙСКАТA КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 451/2000 (2) и (ЕО) № 1490/2002 (3) на Комисията се определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО, и се установява списък с активни вещества, които да бъдат оценени с оглед на възможното им включване в приложение I към Директива 91/414/ЕИО. Посоченият списък включваше фенбутакален оксид.

               (2)

               В съответствие с член 11д от Регламент (ЕО) № 1490/2002 нотификаторът оттегли подкрепата си за включването на това активно вещество в приложение I към Директива 91/414/ЕИО в срок от два месеца от получаване на проектодоклада за оценка. В резултат на това беше прието Решение 2008/934/ЕО на Комисията от 5 декември 2008 г. относно невключването на някои активни вещества в приложение I към Директива 91/414/ЕИО на Съвета и отнемането на разрешенията за продукти за растителна защита, съдържащи тези вещества (4), отнасящо се до невключването на фенбутакален оксид.

               (3)

               В съответствие с член 6, параграф 2 от Директива 91/414/ЕИО лицето, първоначално предоставило информация (наричано по-долу „заявителят“), подаде ново заявление, с което отправя искане да бъде приложена ускорената процедура, предвидена в членове 14—19 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (5).

               (4)

               Заявлението бе подадено до Белгия, която беше определена за докладваща държава-членка по силата на Регламент (ЕО) № 451/2000. Установеният срок за ускорената процедура беше спазен. Спецификацията на активното вещество и подкрепените видове употреба са идентични с онези, които са били предмет на Решение 2008/934/ЕО. Посоченото заявление отговаря и на останалите съществени и процедурни изисквания на член 15 от Регламент (ЕО) № 33/2008.

               (5)

               Белгия разгледа допълнителните данни, предоставени от заявителя, и изготви допълнителен доклад. На 1 декември 2009 г. тя предостави този доклад на Европейския орган за безопасност на храните (наричан по-долу „органът“) и на Комисията. Органът сведе допълнителния доклад до знанието на другите държави-членки и на заявителя за предоставяне на становища и препрати получените становища на Комисията. В съответствие с член 20, параграф 1 от Регламент (ЕО) № 33/2008 и по искане на Комисията на 23 август 2010 г. органът представи на Комисията заключението си по отношение на фенбутакален оксид (6). Проектът на доклада за оценка, допълнителният доклад и заключението на органа бяха разгледани от държавите-членки и от Комисията в рамките на Постоянния комитет по хранителната верига и здравето на животните и бяха окончателно приети на 28 януари 2011 г. под формата на доклад на Комисията за преглед на фенбутакален оксид.

               (6)

               От направените различни проучвания е видно, че може да се очаква продуктите за растителна защита, съдържащи фенбутакален оксид, да отговарят по принцип на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, разгледани и подробно изложени в доклада за преглед на Комисията. Поради това е целесъобразно фенбутакален оксид да бъде включен в приложение I, за да се гарантира, че във всички държави-членки разрешенията за продукти за растителна защита, съдържащи това активно вещество, могат да се издават в съответствие с разпоредбите на посочената директива.

               (7)

               Без да се засяга това заключение, е целесъобразно да бъде получена допълнителна информация по някои конкретни въпроси. В член 6, параграф 1 от Директива 91/414/ЕИО се предвижда, че включването на дадено вещество в приложение I може да бъде обвързано с определени условия. Поради това е целесъобразно да се изисква от заявителя да предостави допълнителна информация в потвърждение на резултатите от оценката на риска, основана на най-новите научни познания, във връзка с имащия значение примес бис[хидроксибис(2-метил-2-фенилпропил)тин]оксид (SD 31723) Тази информация следва да се отнася до следните елементи: генотоксикологичен потенциал, екотоксикологична значимост, както и спектри, стабилност на примеса при съхранение и методи за анализ при продуктите за растителна защита.

               (8)

               Следва да се предостави разумен срок преди дадено активно вещество да бъде включено в приложение I, за да се позволи на държавите-членки и на заинтересованите страни да се подготвят за произтичащите от това включване нови изисквания.

               (9)

               Без да се засягат задълженията, определени с Директива 91/414/ЕИО като следствие от включването на активно вещество в приложение I, на държавите-членки следва да се предостави период от шест месеца след включването, през който да разгледат съществуващите разрешения за продукти за растителна защита, съдържащи фенбутакален оксид, за да се гарантира, че са изпълнени изискванията, определени с Директива 91/414/ЕИО, по-специално в член 13 от нея, и съответните условия, посочени в приложение I. Държавите-членки следва да изменят, заменят или отнемат, според случая, съществуващите разрешения в съответствие с разпоредбите на Директива 91/414/ЕИО. Чрез дерогация от горепосочения срок следва се предвиди по-дълъг срок за представянето и оценката на пълната документация по приложение III за всеки предвиден вид употреба на всеки продукт за растителна защита в съответствие с единните принципи, установени в Директива 91/414/ЕИО.

               (10)

               Натрупаният опит от предишни включвания в приложение I към Директива 91/414/ЕИО на активни вещества, които са били обект на оценка в рамките на Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (7), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Поради това, за да се избегнат допълнителни затруднения, е необходимо да се доуточнят задълженията на държавите-членки, особено задължението да се проверява дали притежателят на разрешение може да докаже достъп до досие, което отговаря на изискванията на приложение II към посочената директива. От това уточнение обаче не произтичат нови задължения за държавите-членки или за притежателите на разрешения в сравнение с приетите до настоящия момент директиви за изменение на приложение I.

               (11)

               Поради това е целесъобразно Директива 91/414/ЕИО да бъде съответно изменена.

               (12)

               В Решение 2008/934/ЕО се предвижда невключването на фенбутакален оксид и отнемането на разрешенията за продукти за растителна защита, които съдържат посоченото вещество, до 31 декември 2011 г. Необходимо е да бъде заличен редът относно фенбутакален оксид в приложението към посоченото решение.

               (13)

               Поради това е целесъобразно Решение 2008/934/ЕО да бъде съответно изменено.

               (14)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Редът относно фенбутакален оксид в приложението към Решение 2008/934/ЕО се заличава.
   Член 3
   Държавите-членки приемат и публикуват не по-късно от 30 ноември 2011 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата Директива.
   Те прилагат тези разпоредби считано от 1 декември 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 4
   1.   При необходимост, до 30 ноември 2011 г. държавите-членки изменят или отнемат в съответствие с Директива 91/414/ЕИО съществуващите разрешения за продукти за растителна защита, съдържащи фенбутакален оксид като активно вещество.
   До тази дата те проверяват по-специално дали условията от приложение I към посочената директива по отношение на фенбутакален оксид са изпълнени, с изключение на условията, определени в част Б от вписването за това активно вещество, както и че притежателят на разрешението разполага с документация или има достъп до документация, която отговаря на изискванията на приложение II към посочената директива, в съответствие с условията на член 13 от същата директива.
   2.   Чрез дерогация от разпоредбите на параграф 1, за всеки разрешен продукт за растителна защита, съдържащ фенбутакален оксид като единствено активно вещество или като едно от няколко активни вещества, всяко от които е включено в приложение I към Директива 91/414/ЕИО най-късно до 31 май 2011 г., държавите-членки извършват повторна оценка на продукта съгласно единните принципи, предвидени в приложение VI към Директива 91/414/ЕИО, въз основа на документация, отговаряща на изискванията на приложение III към същата директива, и като вземат предвид част Б от отнасящото се до фенбутакален оксид вписване в приложение I към посочената директива. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   След като това бъде извършено, държавите-членки:

               а)

               в случай на продукт, съдържащ фенбутакален оксид като единствено активно вещество, при необходимост изменят или отнемат разрешението не по-късно от 31 май 2015 г.; или

               б)

               в случай на продукт, съдържащ фенбутакален оксид като едно от няколко активни вещества, при необходимост изменят или отнемат разрешението не по-късно от 31 май 2015 г. или до датата, определена за такова изменение или отнемане в съответната(ите) директива(и), с която(ито) съответното(ите) вещество(а) е(са) добавено(и) в приложение I към Директива 91/414/ЕИО, в зависимост от това коя от двете дати е по-късна.

         Член 5
   Настоящата директива влиза в сила на 1 юни 2011 г.
   Член 6
   Адресати на настоящата директива са държавите-членки.

      Съставено в Брюксел на 7 март 2011 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 224, 21.8.2002 г., стр. 23.

      (4)  ОВ L 333, 11.12.2008 г., стр. 11.

      (5)  ОВ L 15, 18.1.2008 г., стр. 5.

      (6)  Европейски орган за безопасност на храните; Заключение относно партньорската проверка на оценката на риска от пестициди за активното вещество фенбутакален оксид. EFSA Journal (бюлетин на ЕОБХ) 2010 г.; 8(9):1711. [73 стр.]. doi:10.2903/j.efsa.2010.1711. Публикувано онлайн на адрес: www.efsa.europa.eu

      (7)  ОВ L 366, 15.12.1992 г., стр. 10.

      ПРИЛОЖЕНИЕ
      Следното вписване се добавя в края на таблицата в приложение I към Директива 91/414/ЕИО:

                     Номер

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „338

                     Фенбутакален оксид
                     CAS №: 13356-08-6

                     CIPAC №: 359

                     бис[трис(2-метил-2-фенилпропил-тин]оксид

                     ≥ 970 g/kg
                     Примеси:
                     бис[хидроксибис(2-метил-2-фенилпропил-тин]оксид (SD 31723): не повече от 3 g/kg

                     1 юни 2011 г.

                     31 май 2021 г.

                     ЧАСТ А
                     Може да бъде разрешена единствено употребата му като акарицид в парници.
                     ЧАСТ Б
                     За прилагането на единните принципи, предвидени в приложение VI, следва да се отчитат заключенията на доклада за преглед на фенбутакален оксид, и по-специално допълнения I и II към него, във вида, в който е окончателно приет от Постоянния комитет за хранителната верига и здравето на животните на 28 януари 2011 г.
                     При тази цялостна оценка държавите-членки обръщат специално внимание на:

                                 —

                                 техническата спецификация на съдържанието на примеси;

                                 —

                                 нивата на остатъчни вещества във видове малки домати (чери домати);

                                 —

                                 безопасността на оператора; условията на употреба предписват използването на подходяща лична предпазна екипировка, когато е необходимо;

                                 —

                                 риска за водните организми.

                           Условията на разрешението включват мерки за намаляване на риска, когато това е целесъобразно.
                     Засегнатите държави-членки отправят искане за предоставянето на информация в потвърждение на резултатите от оценката на риска, въз основа на най-новите научни познания по отношение на примес SD 31723: Тази информация се отнася до следните елементи:

                                 а)

                                 генотоксикологичен потенциал;

                                 б)

                                 екотоксикологична значимост;

                                 в)

                                 спектри, стабилност при съхранение и методи за анализ при изготвянето.

                           Засегнатите държави-членки гарантират, че заявителят ще предостави на Комисията тази информация за потвърждение до 31 май 2013 г.“

         (1)  Допълнителни данни за идентичността и спецификацията на активното вещество са дадени в доклада за преглед.


title: Директива 2004/112/ЕО на Комисията от 13 декември 2004 година за адаптиране към техническия прогрес на Директива 95/50/ЕО на Съвета относно единните процедури за проверка на автомобилния превоз на опасни товариТекст от значение за ЕИП.

text:
               07/ 14

               BG

               Официален вестник на Европейския съюз

               180

         32004L0112

               L 367/23

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

         ДИРЕКТИВА 2004/112/ЕО НА КОМИСИЯТА
   от 13 декември 2004 година
   за адаптиране към техническия прогрес на Директива 95/50/ЕО на Съвета относно единните процедури за проверка на автомобилния превоз на опасни товари
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 95/50/ЕО на Съвета от 6 октомври 1995 г. относно единни процедури за проверка на автомобилния превоз на опасни товари (1), и по-специално член 9а от нея,
   като има предвид, че:

               (1)

               Директива 94/55/ЕО на Съвета от 21 ноември от 1994 г. за сближаване на законодателствата на държавите-членки по отношение на автомобилния превоз на опасни товари (2) определи единни правила за автомобилния превоз на опасни товари.

               (2)

               Приложенията към Директива 95/50/ЕО се отнасят до приложенията към Директива 94/55/ЕО. Адаптирането на приложенията към Директива 94/55/ЕО към научно-техническия прогрес може да окаже влияние върху приложенията към Директива 95/50/ЕО.

               (3)

               За да се отчита Директива 2003/28/ЕО на Комисията от 7 април 2003 г. за привеждане в съответствие за четвърти път към техническия прогрес на Директива 94/55/ЕО на Съвета за сближаване на законодателствата на държавите-членки по отношение на автомобилния превоз на опасни товари, приложенията към Директива 95/50/ЕО следва съответно да се изменят.

               (4)

               Предвидените в настоящата директива мерки отговарят на становището на Комитета по превоз на опасни товари, създаден по силата на Директива 94/55/ЕО.

         ПРИЕ НАСТОЯЩАТА ДИРЕКТИВА:
   Член 1
   Директива 95/50/ЕО се изменя, както следва:
   Приложения I, II и III се заменят с приложения I, II, и III към настоящата директива.
   Член 2
   1.   Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, в срок от 1 година от публикуването ѝ. Те незабавно уведомяват Комисията за текста на разпоредбите, както и за таблицата на съответствието между разпоредбите и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текстовете на основните разпоредби от националното законодателство в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите-членки.

      Съставено в Брюксел на 13 декември 2004 година.

            За Комисията

         Jacques BARROT

            Член на Комисията

      (1)  ОВ L 249, 17.10.1995 г., стр. 35. Директива, изменена с Директива 2001/26/ЕО на Европейския парламент и на Съвета (ОВ L 90, 8.4.2003 г., стр. 45).

      (2)  ОВ L 319, 12.12.1994 г., стр. 7. Директива, последно изменена с Директива 2003/28/ЕО на Комисията (ОВ L 90, 8.4.2003 г., стр. 45).

      ПРИЛОЖЕНИЕ I

      ПРИЛОЖЕНИЕ II
      НАРУШЕНИЯ
      По смисъла на настоящата директива следният неизчерпателен списък, разделен на три рискови категории (където категория I е най-сериозната категория), дава насоки за това какво се определя като нарушение.
      При определянето на категорията на съответния риск трябва да се отчитат конкретните обстоятелства, които се определят по личната преценка на пътния контролен орган/служител.
      Нарушенията, които не са изброени в рисковите категории, се класифицират съгласно описанията на категориите.
      В случай че са налице няколко нарушения за транспортна единица, за отчитането (приложение III към настоящата директива) се прилага единствено най-сериозната рискова категория (съгласно точка 39 от приложение I към настоящата директива).
      1.   Рискова категория I
      При неспазване на съответните изисквания на ADR се създава високо ниво на опасност за смърт, тежки телесни повреди или съществено замърсяване на околната среда, което нормално би довело до предприемането на съответните неотложни и необходими мерки за отстраняване на проблема, като спиране на превозното средство от движение.
      За нарушение се счита:

                  1.

                  Транспортирането на забранени за транспортиране материали

                  2.

                  Изтичането на опасни вещества

                  3.

                  Превоз с неразрешено или неподходящо средство за транспортиране

                  4.

                  Превоз в насипно състояние в контейнер, на който конструкцията не позволява да бъде обслужван

                  5.

                  Превоз в превозно средство, което не притежава съответния сертификат за одобрение

                  6.

                  Когато превозното средство не отговаря на стандартите за одобрение и представлява непосредствена опасност (в противен случай се включва в рискова категория II)

                  7.

                  Използването на неодобрени опаковки

                  8.

                  Опаковката не отговаря на действащите инструкции за опаковане

                  9.

                  Липсва съответствие със специалните изисквания за смесени опаковки

                  10.

                  Липсва съответствие с правилата за осигуряване и съхраняване на товара

                  11.

                  Липсва съответствие с правилата за натоварване на смесени товари

                  12.

                  Липсва съответствие с допустимата степен на запълване на цистерните или пакетите

                  13.

                  Липсва съответствие с изискванията, ограничаващи количествата, превозвани в една транспортна единица

                  14.

                  Липсва обозначение за наличието на опасни товари при техния превоз (например документи, маркировки и етикети върху опаковките, табели и маркировки върху превозното средство)

                  15.

                  Превоз без всякакви табели и маркировки върху превозното средство

                  16.

                  Липсва информация за превозваното вещество, която позволява да се определи като заплаха от рискова категория I (например № по UN, правилно изписване на наименованието на пратката, опаковаща група)

                  17.

                  Водачът не притежава валидно свидетелство за професионална подготовка

                  18.

                  Използва се огън или липсва защита от светлина

                  19.

                  Не се спазва забраната за тютюнопушене

            2.   Рискова категория II
      При неспазване на съответните изисквания на ADR се създава опасност от телесна повреда или замърсяване на околната среда, което нормално би довело до предприемането на съответните неотложни и необходими мерки за отстраняване на проблема, които изискват контролираният обект да се почисти при възможност и необходимост не по-късно след приключването на съответния транспортен курс.
      За нарушения се считат:

                  1.

                  Транспортната единица се състои от повече от едно ремарке/полуремарке

                  2.

                  Превозното средство не отговаря вече на стандартите за одобрение, но не представлява непосредствена опасност

                  3.

                  Превозното средство не притежава работни пожарогасители съгласно изискванията; за работен даден пожарогасител може да се счита и когато запечатващата пломба и/или срокът на годност липсват; това обаче не се прилага, когато пожарогасителят видимо не е работен, например манометърът е на 0

                  4.

                  Превозното средство не притежава оборудването, изисквано по ADR, или по писмените инструкции

                  5.

                  Липсва съответствие с датите за извършване на изпитванията и проверките и сроковете на годност на опаковките, IBC или на големите опаковки

                  6.

                  Превозване на пакети с повредена опаковка, IBC или големи опаковки или повредена непочистена празна опаковка

                  7.

                  Превозване на пакетирани материали в контейнер, който по своята структура не може да се обслужва

                  8.

                  Резервоари/контейнери цистерни (включително празните и непочистените), които не са правилно затворени

                  9.

                  Превоз на комбинация от опаковки, където най-външната опаковка не е правилно затворена

                  10.

                  Неправилно поставен етикет, маркировка или табела

                  11.

                  Липсват писмени инструкции съгласно ADR или писмените инструкции не се отнасят до превозваните материали

                  12.

                  Превозното средство не е надзиравано или паркирано правилно

            3.   Рискова категория III
      Това са случаите, когато неспазването на съответните изисквания води до ниско ниво на опасност от телесна повреда или замърсяване на околната среда и когато не е необходимо да се предприемат съответните изправни мерки на пътя, а отстраняването може да се стане на по-късна дата в дружеството.
      За нарушения се считат:

                  1.

                  Размерът на табелите или етикетите или размерът на буквите, цифрите или символите върху табелите или етикетите не отговарят на регламентите

                  2.

                  Липсва информация в транспортната документация освен тази за рискова категория I/точка16

                  3.

                  Свидетелството за правоуправление не се намира в превозното средство, но има доказателства, че водачът го притежава.

      ПРИЛОЖЕНИЕ III
      ОБРАЗЕЦ НА СТАНДАРТЕН ФОРМУЛЯР ЗА ОТЧЕТА, КОЙТО СЕ ИЗПРАЩА ДО КОМИСИЯТА, ОТНОСНО НАРУШЕНИЯТА И НАКАЗАНИЯТА


title: Директива 93/61/ЕИО на Комисията от 2 юли 1993 година относно установяване на таблиците за условията, на които следва да отговаря зеленчуковият размножителен и посадъчен материал, различен от семена, съгласно Директива 92/33/ЕИО на Съвета

text:
Важна правна забележка

|

31993L0061

Официален вестник n° L 250 , 07/10/1993 стр. 0019 - 0028 специално финландско издание: глава 3 том 52 стр. 0248  специално шведско издание: глава 3 том 52 стр. 0248  специално чешко издание глава 3 том 15 стр. 101  - 110 специално испанско издание глава 3 том 15 стр. 101  - 110 специално унгарско издание глава 3 том 15 стр. 101  - 110 специално литвийско издание глава 3 том 15 стр. 101  - 110 LV.ES глава 3 том 15 стр. 101  - 110 MT.ES глава 3 том 15 стр. 101  - 110 PL.ES глава 3 том 15 стр. 101  - 110 SK.ES глава 3 том 15 стр. 101  - 110 специално словенско издание глава 3 том 15 стр. 101  - 110

		19930702Директива 93/61/ЕИО на Комисиятаот 2 юли 1993 годинаотносно установяване на таблиците за условията, на които следва да отговаря зеленчуковият размножителен и посадъчен материал, различен от семена, съгласно Директива 92/33/ЕИО на СъветаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 92/33/ЕИО на Съвета от 28 април 1992 г. относно търговията със зеленчуков размножителен и посадъчен материал, различен от семена [1], и по специално член 4 от нея,като има предвид, че при прилагане на разпоредбите на настоящата директива, е подходящо да се вземат под внимание производствените процеси на различните материали;като има предвид, че условията, предвидени в настоящата директива, трябва да се разглеждат като минимално приемлив стандарт на този етап, като се имат предвид текущите производствени условия в Общността; като има предвид, че те ще бъдат постепенно развивани и подобрявани, за да се постигнат висококачествени стандарти;като има предвид, че мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,ПРИЕ НАСТОЯЩАТА ДИРЕКТИВА:Член 11. Настоящата директива установява таблиците съгласно член 4 от Директива 92/33/ЕИО и определя изискванията за етикетирането съгласно член 11 от същата директива.2. Таблиците се прилагат за новата реколта и зеленчуковия размножителен материал (включващ вкоренени подложки) и посадъчен материал, произлизащ от тях, от всички класове и сортове посочени в приложение II към Директива 92/33/ЕИО, и за вкоренени подложки от други класове и видове посочени в член 4 от същата директива, независимо от приложената размножителната система, като горепосочените се наричат по-нататък "материал".3. Разпоредбите на настоящата директива се прилагат постепенно като се вземат предвид циклите на възпроизводство на материала, посочен в параграф 2.Член 2Материалът трябва, където е приложимо, да отговаря на съответните фитосанитарни условия, определени в Директива 77/93/ЕИО на Съвета [2].Член 31. Без да се засяга член 2, материалът, най-малкото при визуална инспекция, трябва да изглежда чист от вредни организми и болести, които могат да окажат влияние върху качеството, или от такива признаци и симптоми, които биха намалили ползите от зеленчуковия посевен и посадъчен материал, и по-специално от тези, включени в приложение II, в съответствие с разглеждания клас или сорт.2. Всеки материал, показващ видими признаци или симптоми за наличие на вредни организми или болести, посочени в параграф 1, на етапа на растеж, следва да бъде незабавно третиран по подходящ начин, или там, където е възможно, тези вредни организми следва да бъдат премахнати.3. В случаите с луковици на дребен лук и чесън, следните изисквания следва да бъдат изпълнени: размножителния материал следва да произлиза директно от материал, който в етапа на растеж е бил проверен и е установено, че е свободен от всякакви вредни организми и болести, или признаци и симптоми посочени в параграф 1, и по специално от тези изброени в приложението.Член 4Материалът трябва да има идентичност и чистота по отношение на класа или сорта и има достатъчна сортова идентичност и сортова чистота.Член 51. Материалът трябва да бъде действително чист от дефекти, които биха заплашили неговото качество като размножителен или посадъчен материал.2. Жизнеността и размера на материала следва да бъдат задоволителни по отношение на неговата употреба като зеленчуков размножителен или посадъчен материал. Освен това следва да бъде осигурено подходящото съотношение между корените, стъблата и листата.Член 61. Документът на доставчика, посочен в член 11 от Директива 92/33/ЕИО, следва да бъде от подходящ материал, който до сега не е бил използван и да бъде напечатан на поне един от официалните езици на Общността. Документът следва да съдържа следните елементи на информация:i) указание "качество ЕИО";ii) посочване на кода на държавата-членка на ЕИО;iii) посочване на официалния отговорен орган или неговия отличителен код;iv) регистрационен или акредитационен номер;v) име на доставчика;vi) индивидуален сериен, седмичен или партиден номер;vii) дата на издаване на документа на доставчика;viii) референтен номер на партидата семе, в случаи на млади растения, отгледани директно от семена, закупени съгласно Директива 70/458/ЕИО на Съвета [3]. В други случаи този референтен номер следва да бъде предоставен при поискване от официалния отговорен орган;ix) общото име, или където материала е бил придружаван от паспорт в съответствие с Директива 92/105/ЕИО на Комисията [4], се използва ботаническото име;x) определяне на сорта. В случаи на вкоренени подложки, определяне на вида или неговото предназначение;xi) количество;xii) в случаи на внос от трети страни съгласно член 16, параграф 2 от Директива 92/33/ЕИО, името на страната събираща реколтата;2. Там където материалът е съпроводен с фитосанитарен паспорт в съответствие с Директива 92/105/ЕИО, паспортът може, ако доставчика иска това, да представлява документа на доставчика, посочен в параграф 1. Все пак забележката "качество ЕИО" и определянето на официалния отговорен орган съгласно Директива 92/33/ЕИО трябва да бъдат дадени, заедно със справка за определяне на сорта. В случаите на внос от трети страни съгласно член 16, параграф 2 от Директива 92/33/ЕИО, името на страната събираща реколтата трябва също да бъде посочено. Тази информация може да бъде отбелязана на същия документ както се отбелязва на паспорта, но тя трябва да бъде ясно разграничена.Член 71. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 31 декември 1993 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 8Адресати на настоящата директива са държавите-членки.Съставено в Брюксел на 2 юли 1993 година.За КомисиятаRené SteichenЧлен на Комисията[1] ОВ L 157, 10.6.1992 г., стр. 1.[2] ОВ L 26, 31.1.1977 г., стр. 20.[3] ОВ L 225, 12.10.1970 г., стр. 7.[4] ОВ L 4, 8.1.1993 г., стр. 22.--------------------------------------------------19930702ПРИЛОЖЕНИЕСПИСЪК НА СПЕЦИФИЧНИТЕ ВРЕДНИ ОРГАНИЗМИ И БОЛЕСТИ, КОИТО ОКАЗВАТ ВЛИЯНИЕ ВЪРХУ КАЧЕСТВОТОРод или вид | Специфични вредни организми и болести |—Allium ascalonicum | Насекоми, акари и нематоди във всички стадии на тяхното развитие Delia spp.Ditylenchus dipsaciThysanoptera, но особено Thrips tabaci |Гъби Botrytis spp.Peronospora destructorSclerotium cepivorum |Вируси и вирусоподобни организми Всички, но особено Onion yellow dwarf virus |—Allium cepa | Насекоми, акари и нематод във всички стадии на тяхното развитие Delia spp.Ditylenchus dipsaciMeloidogyne spp.Thysanoptera, но особено Thrips tabaci |Бактерии Pseudomonas spp. |Гъби Botrytis. sppFusarium oxysporum f. sp. cepaePeronospora destructorSclerotium cepivorum |Вируси и виросоподобни организми Всички, но особено Onion yellow dwarf virus |—Allium fistulosum | Насекоми, акари и нематоди във всички стадии на тяхното развитие Delia spp.Ditylenchus dipsaciThysanoptera, но особено Thrips tabaci |Гъби Sclerotium cepivorum |Вируси и виросоподобни организми Всички |—Allium porrum | Насекоми, акари и нематоди във всички стадии на тяхното развитие Delia spp.Ditylenchus dipsaciThysanoptera |Бактерии Pseudomonas spp. |Гъби Alternaria porriFusarium culmorumPhytophthora porriScelerotium cepivorum |Вируси и вирусоподобни организми Всички, но особено Leek yellow stripe virus |—Allium sativum | Насекоми, акари и нематоди във всички стадии на тяхното развитие Aceria tulipaeDelia spp.Ditylenchus dipsaciThysanoptera |Бактерии Pseudomonas fluorescens |Гъби Sclerotium cepivorum |Вируси и вирусоподобни организми Всички, но особено Onion yellow dwarf virus |—Apium graveolens | Насекоми, акари и нематоди във всички стадии на тяхното развитие Acidia heracleiLygus spp.Psila rosaeThysanoptera, но особено Frankliniella occidentalis и Thrips tabaci |Бактерии Erwinia carotovora subsp carotovora.Pseudomonas syringae pv. apii |Гъби Fusarium oxysporum f. sp. apiiPhoma apiicolaPythium spp.Sclerotinia sclerotiorumSeptoria apiicola |Вируси и вирусоподобни организми Всички, но особено Celery mosaic virus и Cucumber mosaic virus |—Asparagus officinalis | Насекоми, акари и нематоди във всички стадии на тяхното развитие Brachyorynella asparagiHypopta caestrumPlatyparea poecyloptera |Гъби Fusarium spp.Rhizoctonia violacea |Вируси и вирусоподобни организми Всички |—Beta vulgaris | Насекоми, акари и нематоди във всички стадии на тяхното развитие Pegomyia betae |Гъби Phoma betae |Вируси и вирусоподобни организми Всички, но особено Beet necrotic yellow vein virus |—Brassica oleracea | Насекоми, акари и нематоди във всички стадии на тяхното развитие AleyrodidaeAphididaeHeterodera spp.Lepidoptera, но особено Pieris brassicaeThysanoptera, но особено Frankliniella occidentalis |Бактерии Pseudomonas syringae pv. maculicolaXanthomonas campestris pv. campestris |Гъби Alternaria brassicaeMycosphaerella spp.Phoma lingamPlasmodiophora brassicaePythium spp.Rhizoctonia solani |Вируси и вирусоподобни организми Всички, но особено Cauliflower mosaic virus, tospoviirused и Turnip mosaic virus |—Brassica pekinensis | Насекоми, акари и нематоди във всички стадии на тяхното развитие AphididaeLepidoptera, но особено Pieris brassicae |Бактерии Erwinia carotovoraXanthomonas campestris pv. campestris |Гъби Alternaria brassicaeBotrytis cinereaMycosphaerella spp.Phoma lingamPlasmodiophora brassicaeSclerotinia spp. |Вируси и вирусоподобни организми Всички, но особено tospoviirused |—Capsicum annuum | Насекоми, акари и нематоди във всички стадии на тяхното развитие AleyrodidaeLeptinotarsa decemlineataOstrinia nubilalisPhthorimaea operculellaTetranychidaeThysanoptera, но особено Frankliniella occidentalis |Гъби Leveillula tauricaPyrenochaeta lycopersiciPythium spp.Phytophthora capsiciVerticillium albo atrumVerticillium dahliae |Вируси и вирусоподобни организми Всички, но особено Cucumbermosaic virus, Tomato mosaic virus, Pepper mild mottle virus и Tobacco mosaic virus |—Cichorium endivia | Насекоми, акари и нематоди във всички стадии на тяхното развитие AphididaeThysanoptera, но особено Frankliniella occidentalis |Гъби Botrytis cinereaErysiphe cichoriacearumSclerotinia spp. |Вируси и вирусоподобни организми Всички, но особено Beet western yellow virus и Lettuce mosaic virus |—Cichorium intybus | Насекоми, акари и нематоди във всички стадии на тяхното развитие AphididaeNapomyza cichoriiApion assimile |Бактерии Erwinia carotovoraErwinia chrysanthemiPseudomonas marginalis |Гъби Phoma exiguaPhytophthora erythrosepticaPythium spp.Sclerothinia sclerotiorum |—Citrullus lanatus | Насекоми, акари и нематоди във всички стадии на тяхното развитие AleyrodidaeAphididaeMeloidogyne spp.Polyphagotarsonemus latusTetranychus spp.Thysanoptera, но особено Frankliniella occidentalis |Гъби Colletotrichum lagenarium |Вируси и вирусоподобни организми Всички, но особено Watermelon mosaic virus 2 |—Cucumis melo | Насекоми, акари и нематоди във всички стадии на тяхното развитие AleyrodidaeAphididaeMeloidogyne spp.Polyphagotarsonemus latusTetranychus spp.Thysanoptera, но особено Frankliniella occidentalis |Бактерии Pseudomonas synringae pv. lachrymans |Гъби Colletotrichum lagenariumFusarium spp.Pythium spp.Sphaerotheca fuligineaVerticillium spp. |Вируси и вирусоподобни организми Всички, но особено Cucumber green mottle virus, Cucumber mosaic virus и Squash mosaic virus |—Cucumis sativus | Насекоми, акари и нематоди във всички стадии на тяхното развитие AleyrodidaeAphididaeDelia platuraMeloidogyne spp.Polyphagotarsonemus latusTetranychus spp.Thysanoptera, но особено Frankliniella occidentalis |Бактерии Pseudomonas syringae pv. lachrymans |Гъби Fusarium spp.Phytophthora spp.Pseudoperonospora cubensisPythium spp.Rhizoctonia spp.Sphaerotheca fuligineaVerticillium spp. |Вируси и вирусоподобни организми Всички |—Cucurbita maxima | Насекоми, акари и нематоди във всички стадии на тяхното развитие AleyrodidaeAphididaeMeloidogyne spp.Polyphagotarsonemus latusTetranychus spp.Thysanoptera, но особено Frankliniella occidentalis |Вируси и вирусоподобни организми Всички |—Cucurbita pepo | Насекоми, акари и нематоди във всички стадии на тяхното развитие AleyrodidaeAphididaeMeloidogyne spp.Polyphagotarsonemus latusTetranychus spp.Thysanoptera, но особено Frankliniella occidentalis |Бактерии Pseudomonas syringae pv. lachrymans |Гъби Fusarium spp.Sphaerotheca fuligineaVerticillium spp. |Вируси и вирусоподобни организми Всички, но особено Cucumber mosaic virus, Squash mosaic virus, Zucchini yellow mosaic virus и tospovirused |—Cynara cardunculus и Cynara scolymus | Насекоми, акари и нематоди във всички стадии на тяхното развитие AleyrodidaeAphididaeThysanoptera |Гъби Bremia lactucaeLeveillula taurica f. sp. cynaraPythium spp.Rhizoctonia solaniSclerotium rolfsiiSclerotinia sclerotiorumVerticillium dahliae |Вируси и вирусоподобни организми Всички |—Foeniculum vulgare | Насекоми, акари и нематоди във всички стадии на тяхното развитие AleyrodidaeAphididaeThysanoptera |Бактерии Erwinia carotovora subsp. carotovoraPseudomonas marginalis pv. marginalis |Гъби Cercospora foeniculiPhytophthora syringaeSclerotinia spp. |Вируси и вирусоподобни организми Celery mosaic virus |—Lactuca sativa | Насекоми, акари и нематоди във всички стадии на тяхното развитие AphididaeMeloidogyne spp.Thysanoptera, но особено Frankliniella occidentalis |Гъби Botrytis cinereaBremia lactucaePythium spp. |Вируси и вирусоподобни организми Всички, но особено Lettuce big vein, Lettuce mosaic virus и Lettuce ring necrosis |—Lycopersicon lycopersicum | Насекоми, акари и нематоди във всички стадии на тяхното развитие AphididaeAleyrodidaeHauptidia maroccanaMeloidogyne spp.Tetranychus spp.Thysanoptera, но особено Frankliniella occidentalisVasates lycopersici |Бактерии Pseudomonas syringae pv. tomato |Гъби Alternaria solaniCladosporium fulvumColletotrichum coccoidesDidymella lycopersiciFusarium oxysporumLeveillula tauricaPhytophthora nicotianaePyrenocharta lycopersiciPythium spp.Rhizoctonia solaniSclerotinia sclerotiorumVerticillium spp. |Вируси и вирусоподобни организми Всички, но особено Cucumber mosaic virus, Potato virus X, Tobacco mosaic virus, Tomato mosaic virus и Tomato yellow leaf curl virus, Tomato yellow leaf curl virus |—Rheum spp. | Бактерии Agrobacterium tumefaciensErwinia rhapontici |Гъби Armillariella melleaVerticillium spp. |Вируси и вирусоподобни организми Всички, но особено Arabis mosaic virus и Turnip mosaic virus |—Solanum melongena | Насекоми, акари и нематоди във всички стадии на тяхното развитие AleyrodidaeAphididaeHemitarsonemus latusLeptinotarsa decemlineataMeloidogyne spp.TetranychidaeThysanoptera, но особено Frankliniella occidentalis |Гъби Fusarium spp.Leveillula taurica f. sp. cynaraRhizoctonia solaniPythium spp.Sclerotinia sclerotiorumVerticillium spp. |Вируси и вирусоподобни организми Всички, но особено Cucumber mosaic virus, Eggplant mosaic virus, Potato virus Y и Tobacco mosaic virus |--------------------------------------------------


title: Директива 2007/31/ЕО на Комисията от 31 май 2007 година за изменение на Директива 91/414/ЕИО на Съвета по отношение разширяването на употребата на активното вещество фостиазат (Текст от значение за ЕИП)

text:
               1.6.2007

               BG

               Официален вестник на Европейския съюз

               L 140/44

      ДИРЕКТИВА 2007/31/ЕО НА КОМИСИЯТА

   от 31 май 2007 година
   за изменение на Директива 91/414/ЕИО на Съвета по отношение разширяването на употребата на активното вещество фостиазат
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1, втора алинея, второто тире от нея,
   като има предвид, че:

               (1)

               Фостиазатът беше включен от Директива 2003/84/ЕО на Комисията (2) като активно вещество в приложение I към Директива 91/414/ЕИО.

               (2)

               При подаването на заявление за включването на фостиазата неговият производител ISK Biosciences Europe S.A. предостави данни за употребата му в борба с нематодите като поддръжка на общото заключение, че би могло да се очаква продуктите за растителна защита, съдържащи фостиазат, да изпълняват изискванията за безопасност, изложени в член 5, параграф 1, букви а) и б) от Директива 91/414/ЕИО. Следователно фостиазатът беше включен в приложение I към посочената директива със специалната разпоредба, че държавите-членки могат да разрешават неговата употреба единствено като нематоцид.

               (3)

               В допълнение към борбата с нематодите при някои селскостопански практики нотификаторът сега е подал заявление за изменение на тези специални разпоредби. Нотификаторът предостави допълнителна информация в подкрепа на такова разширение на употребата.

               (4)

               Нидерландия и Обединеното кралство оцениха информацията и данните, предоставени от компанията. Те информираха Комисията, съответно през май и ноември 2006 г., за тяхното заключение, че поисканото разширяване на употребата не поражда никакви рискове в допълнение на взетите вече предвид в специалната разпоредба за фостиазата в приложение I към Директива 91/414/ЕИО и в доклада на Комисията за преглед на това вещество. Случаят е точно такъв, тъй като разширяването засяга само организмите, срещу които ще се употребява, но не и параметрите за прилагане, както са изложени в специалните разпоредби на приложение I към Директива 91/414/ЕИО.

               (5)

               Следователно е оправдано да се модифицират специалните разпоредби за фостиазата.

               (6)

               Следователно е уместно Директива 91/414/ЕИО съответно да се измени.

               (7)

               Предвидените в настоящата директива мерки са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя така, както е посочено в приложението към настоящата директива.
   Член 2
   Държавите-членки приемат и публикуват не по-късно от 1 септември 2007 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби, както и таблица на съответствието между тези разпоредби и настоящата директива.
   Те прилагат тези разпоредби считано от 2 септември 2007 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът за позоваване се определят от държавите-членки.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 31 май 2007 година.

            За Комисията:

         Markos KYPRIANOU

            Член на Комисията

      (1)  ОВ L 230, 19.8.1991 г., стр. 1. Директива, последно изменена с Директива 2007/25/EО на Комисията (OВ L 106, 24.4.2007 г., стp. 34).

      (2)  ОВ L 247, 30.9.2003 г., стр. 20. Директива, изменена с Директива 2004/64/ЕО (ОВ L 125, 28.4.2004 г., стр. 42).

      ПРИЛОЖЕНИЕ
      В приложение I към Директива 91/414/ЕИО точка 69 се заменя със следното:

                     „69

                     Фостиазат
                     № по CAS: 98886-44-3
                     № по CIPAC: 585

                     (RS)-S-сек-бутил O-етил 2-оксо-1,3-тиазолидин-3-илфосфонотиоат

                     930 г/кг

                     1 януари 2004 година

                     31 декември 2013 година

                     Разрешава се единствено за употреба като инсектицид или нематоцид.
                     За прилагането на единните принципи в приложение VI следва да се вземат под внимание заключенията в доклада от прегледа относно фостиазата, и по-специално допълнения I и II към него, завършен в рамките на Постоянния комитет по хранителната верига и здравето на животните на 4 юли 2003 г. При тази цялостна оценка държавите-членки:

                                 —

                                 следва да обърнат специално внимание на опазването на подпочвените води, когато активното вещество се прилага в чувствителните от гледна точка на почвата и/или на климатичните условия области;

                                 —

                                 следва да обърнат специално внимание на опазването на птиците и дивите бозайници, по-специално, ако веществото се прилага по време на размножителния период;

                                 —

                                 следва да обърнат специално внимание на опазването на нецелевите организми, които обитават почвата.

                           Ако е необходимо, трябва да бъдат предприети мерки, целящи намаляване на рисковете. За да се намали потенциалният риск за малките птици, разрешителните за продукта трябва да изискват постигането на много високо равнище на проникване на гранулите в почвата.
                     Държавите-членки информират Комисията в съответствие с член 13, параграф 5 за характеристиките на търговско произведения технически материал.“